CONCEPTES+ANTRO.+CORREGITS

- **Globalització: ** La globalització és un procés econòmic, tecnològic, social i cultural a gran escala, que consisteix en la creixent comunicació i interdependència entre els diferents països del món unificant els seus mercats, societats i cultures, a través d'una sèrie de transformacions socials, econòmiques i polítiques que els donen un caràcter global. La globalització és sovint identificada com un procés dinàmic produït principalment per les societats que viuen sota el capitalisme democràtic o la democràcia liberal i que han obert les seves portes a la revolució informàtica, plegant a un nivell considerable de liberalització i democratització en la seva cultura política, en el seu ordenament jurídic i econòmic nacional, i en les seves relacions internacionals. 

- **Sociologia: ** La sociologia és la ciència que estudia, descriu i analitza els processos de la vida en societat. El seu objecte d'estudi són els éssers humans i les seves relacions socials, les societats humanes. La sociologia utilitza diferents mètodes d'investigació empírica i anàlisi crítica per perfeccionar i desenvolupar un conjunt de coneixements sobre l'activitat social humana, sovint amb el propòsit d'aplicar aquests coneixements a la consecució del benestar social o bé a l'àmbit empresarial com a eina en la investigació de mercats, consum i publicitat. També estudia tots els fenòmens socials a nivell macro i micro, des del més objectiu fins el subjectiu. Per abordar aquesta anàlisi s'apliquen mètodes d'investigació diversos tant quantitatius com qualitatius.

  - **Societat líquida: ** El terme societat líquida és una manera de llegir la societat actual. És una metàfora sobre la societat actual, sobretot a les societats occidentals. Dit d’una altra manera és l’ estat fluid i volàtil de l'actual societat, sense valors massa sòlids, en la qual la incertesa per la vertiginosa rapidesa dels canvis ha debilitat els vincles humans. El que abans eren nexes potents ara s'han convertit en llaços provisionals i fràgils.

- **Dumping ecològic: ** El dúmping ecològic utilitza el medi ambient com a tauler per abaratir els costos. El respecte al medi ambient costa sempre diners (catalitzadors, control administratiu en xarxes pesqueres, tractament de residus industrials ,...) Tot i que hi ha uns estàndards, hi ha països on es controla més això. No obstant això, en altres països no existeixen aquests controls. Imaginem el cas d'una indústria paperera de Barcelona que té una producció encarida, entre altres coses, pel seu tractament d'abocaments al Mediterrani i altres mesures benvolents amb el medi ambient. D'altra banda tenim al Caire una altra paperera que no té aquests costos ja que aboca tots els seus residus directament al mar. Aquestes dues empreses competeixen en un marc internacional i al final, l'empresa de Barcelona ha de tancar perquè no pot competir amb la del Caire, que passa a més a suplir la demanda que deixa darrera seu l'empresa de Barcelona. El resultat: la paperera de Barcelona, respectant el medi ambient ha de tancar perquè no pot competir contra els preus de l'egípcia. La paperera del Caire, ha abaratit els seus costos, produeix més i tot a costa de la deterioració mediambiental de la Mediterrània. 

  -**Dependència econòmica:** La dependència econòmica és una situació en la qual la producció i riquesa d'alguns països està condicionada pel desenvolupament i condicions conjunturals d'altres països als quals queden sotmeses. El model "centre-perifèria" descriu la relació entre l'economia central, autosuficient i pròspera, i les economies perifèriques, aïllades entre si, febles i poc competitives. Enfront de la idea clàssica de que el comerç internacional beneficia a tots els participants, aquests models propugnen que només les economies centrals són les que es beneficien. <span style="color: black; font-family: Arial,sans-serif; font-size: 11pt;">

<span style="font-family: Candara,sans-serif; font-size: 15px; line-height: 22px;">- **<span style="font-family: "Candara","sans-serif";">Interculturalitat: ** La interculturalitat es refereix a la interacció entre cultures, d'una forma respectuosa, on es concep que cap grup cultural està per sobre de l'altre, afavorint en tot moment la integració i convivència entre cultures. En les relacions interculturals s'estableix una relació basada en el respecte a la diversitat i l'enriquiment mutu, però no és un procés exempt de conflictes, aquests es resolen mitjançant el respecte, el diàleg, l'escolta mútua, la concertació i la sinergia. És important aclarir que la interculturalitat no s'ocupa tan sols de la interacció que passa, per exemple, entre un xinès i un bolivià, sinó a més la que passa entre un home i una dona, un nen i un ancià, un ric i un pobre, un marxista i un liberal, etc. <span style="background-attachment: initial; background-clip: initial; background-color: lime; background-image: initial; background-origin: initial; background-position: initial initial; background-repeat: initial initial; font-family: Candara,sans-serif; font-size: 11pt;">La diferència entre multiculturalitat i interculturalitat és que en el primer cas hi ha diferents cultures, però no interactuen entre elles.